[Foto’s] Tydelike tatoes vir siek kindersDie tydelike tatoes wat hy vir die kinders gee. Foto: Facebook via Benjamin Lloyd art collection Die Nieu-Seelandse kunstenaar, Benjamin Lloyd, het geweldige positiewe reaksie op sosiale media uitgelok nadat hy aangebied het om tydelike tatoes vir siek kinders in die Auckland Starship-kinderhospitaal te gee as sy Facebook-inskrywing 50 keer ge“like” word. Lloyd het op Facebook geskryf die tydelike tatoes is bedoel om die kinders weer hoop te gee. “Niks bring vir my meer vreugde as om ŉ kind se selfvertroue ŉ hupstoot te gee met ŉ unieke en tydelike tatoe nie,” het hy op Facebook gesê. “Die enigste slegte ding is dat hulle na die tyd nie wil stort nie!” Die inskrywing is intussen al meer as 400 000 keer ge“like” en meer as 200 000 keer gedeel op sosiale media. “Ek het gaan slaap en die inskrywing het soos ŉ veldbrand versprei,” het hy bygevoeg. Hoewel hy reeds meer as tien jaar met spuitverf werk, het hy onlangs tatoes begin skilder. Lloyd gaan binnekort die kinders by die hospitaal besoek om hulle tydelike tatoes te gee. Hy het egter al ŉ paar proefkonyne gehad wat dié tatoes wou probeer. Kyk die skattige foto’s van die kinders met tatoes: